由劉松仁擔任藝術總監、黃俊達執導、王梓軒及陳潔儀主演的音樂劇《利瑪竇》,今日舉行記者招待會,並預演主題曲《The Journey》。早前曾被傳中風的劉松仁,席上精神奕奕,身兼藝術總監的他自嘲是打雜。
王梓軒指近日開始密集式排練,又透露新加坡天后陳潔儀已加入團隊進行綵排,他又表示今次《利瑪竇》的演出,規模比前兩次更大,台上表演者多達200位。導演黃俊達笑言,松哥經常教導台前幕後工作人員:「松哥成日話唔知可以留低幾多嘢俾我哋,其實佢教咗我哋好多嘢。」
舊愛離世 都要接受
問到松哥的健康狀況,能否應付繁重工作,他說:「藝術總監係符碌嘅,其實我覺得自己係打雜,咩都要做。」對於早前身體出問題的傳聞,松哥說:「有啲報道話我死咗㖭,熟悉我朋友會知消息真定假。」談到其舊愛李影離世,松哥說:「每個朋友離開都會唔捨得,生老病死係定律,都要接受。」
王梓軒稱是次《利瑪竇》的演出,無論視覺還是聽覺效果亦有所提升,他非常期待今次公演:「就算同一個劇本,唔知點解都好似唔同咗,好似又明咗啲嘢,多謝松哥又教我哋嘢。」松哥接著說:「人生上嘅嘢,面對困難嗰陣要承擔面對,唔好企喺度,繼續行、繼續推動,上天會帶領我哋。」